

**"Назарбаев Университеті" акционерлік қоғамын құру жөніндегі желілік кестені бекіту туралы**

Қазақстан Республикасы Премьер-Министрінің 2010 жылғы 1 қыркүйектегі № 123-ө Өкімі

      «Мемлекет басшысының 2010 жылғы 29 қаңтардағы «Жаңа онжылдық-жаңа экономикалық өрлеу - Қазақстанның жаңа мүмкіндіктері» атты Қазақстан халқына Жолдауын іске асыру жөніндегі іс-шаралар туралы» Қазақстан Республикасы Президентінің 2010 жылғы 17 ақпандағы № 925 Жарлығын орындау үшін:

      1. Қоса беріліп отырған «Назарбаев Университеті» акционерлік қоғамын құру және дамыту жөніндегі желілік кесте (бұдан әрі - кесте) бекітілсін.

      2. Орталық атқарушы органдар, өзге де мемлекеттік органдар мен мүдделі ұйымдар кестенің тиісінше және уақтылы орындалуын қамтамасыз етсін.

      3. «Астана қаласында «Жаңа университет» ғылыми-білім беру кешенін құру жөніндегі желілік кестені бекіту туралы» Қазақстан Республикасы Премьер-Министрінің 2007 жылғы 29 желтоқсандағы № 400-ө өкімінің күші жойылды деп танылсын.

*Премьер-Министр                               К. Мәсімов*

Қазақстан Республикасы

Премьер-Министрінің

2010 жылғы 1 қыркүйектегі

№ 123-ө өкімімен

бекітілген

 **«Назарбаев Университеті» акционерлік қоғамын құру**
**жөніндегі желілік кесте**

|  |  |  |  |  |
| --- | --- | --- | --- | --- |
| Р/с
№ | Іс-шаралар және іске асыру кезеңдері | Аяқтау нысаны | Жауапты орындаушылар | Орындау мерзімі |
| 1 | 2 | 3 | 4 | 5 |
| 1. Университетті ашу үшін дайындық іс-шаралары |
| 1. | Дайындық мектебі үшін талапкерлерді қабылдауды қамтамасыз ету | ПМК-ге ақпарат | «Назарбаев Университеті» АҚ (келісім бойынша) | 2010 жылғы қыркүйек |
| 2. | Мынандай ғылыми орталықтарын құру стратегияларын әзірлеу және бекіту:
а) Халықаралық пәнаралыкинструменталдық орталық;
б) Өмір туралы ғылыми орталық;
в) Энергетикалық зерттеу орталығы | «НУ» АҚ-ның бұйрығы | «Назарбаев Университеті» АҚ (келісім бойынша) | 2010 жылғы қараша |
| 2. Екінші кезектің құрылысын бастау үшін дайындық іс-шаралары |
| 3. | «Назарбаев Университеті» ғылыми - білім беру кешенінің 1-кезегін «НУ» АҚ-ның пайдасына сенімгерлік басқаруға беру | «Astana Knowledge city» АҚ және «Назарбаев Университеті» АҚ арасындағы шарт | «Astana Knowledge city» АҚ, «Назарбаев Уннверситеті» АҚ | 2010 жылғы тамыз-желтоқсан |
| 4. | Құрылыстан жер учаскелерін сатып алуға 066 «Астана қаласының бюджетіне «Astana Knowledge city» АҚ жарғылық капиталын ұлғайтуға берілетін нысаналы даму трансферттері» бюджет бағдарламасы шеңберінде қаражатты қайта бөлу бөлігінде «Назарбаев Университеті» АҚ-ның бірінші кезегінің құрылысына қаржы-экономикалық негіздемеге өзгерістер енгізу | Республикалық бюджет комиссиясының хаттамалық шешімі | «Astana Knowledge city» АҚ, БҒМ, Қаржымині (келісім бойынша) | 2010 жылғы тамыз |
| 5. | Екінші кезектің объектілерін жобалау және салу мақсаттары үшін «НУ» АҚ-ның пайдасына жер учаскесін бөлу жөніндегі іс-шаралар | Құрылысты жобалауға Астана қаласы әкімдігінің қаулысы | «Назарбаев Университеті» АҚ, Астана қаласының әкімдігі (келісім бойынша) | 2010 жылғы тамыз- қыркүйек |
| 6. | «Назарбаев Университеті» екінші кезегінің объектілерін салу үшін жеке меншік иелерінің жер учаскелерін алып қою жөніндегі іс-шаралар | Жер учаскесін беру туралы Астана қаласы әкімдігінің шешімі | «Astana Knowledge city» АҚ, Астана қаласының әкімдігі (келісім бойынша), «Назарбаев Университеті» АҚ (келісім бойынша) | 2010 жылғы IV тоқсан - 2011 жылғы I тоқсан |
| 7. | Перспективалық кеңейтуді ескере отырып, құрылыстың екінші кезегінің жаңа бас жоспарын әзірлеу | ПМК-ге ақпарат | «Назарбаев Университеті» АҚ, Астана қаласының әкімдігі, «Astana Knowledge city» АҚ (келісім бойынша), мердігер | 2010 жылғы III тоқсан |
| 8. | ТЭН әзірлеу | «Назарбаев Университеті» жобасының ТЭН-і | «Назарбаев Университеті» АҚ (келісім бойынша) | 2010 жылғы III тоқсан |
| 9. | ФЭН әзірлеу | «Назарбаев Университеті» жобасының ФЭН-і | «Назарбаев Университеті» АҚ (келісім бойынша) | 2010 жылғы IV тоқсан |
| 10. | Құрылыстың екінші кезегінің бас жоспарын Қала құрылысы кеңесінің бекітуі | Астана қаласы Қала құрылысы кеңесінің құрылыстың екінші кезегі жөніндегі оң қорытындысының хаттамасы | «Назарбаев Университеті» АҚ (келісім бойынша), Астана қаласының әкімдігі, жобалаушы | 2010 жылғы қыркүйек - қазан |
| 11. | Құрылыстың екінші кезегінің жұмыс жобасын әзірлеу | ПМК-ге ақпарат | «Назарбаев Университеті» АҚ (келісім бойынша), жобалаушы | 2011 жылғы ақпан |
| 12. | Құрылыстың екінші кезегінің жұмыс жобасына мемлекеттік сараптама жүргізу | Мемлекеттік сараптаманың қорытындысы | ҚТКШІА, «Назарбаев Университеті» АҚ (келісім бойынша), Астана қаласының әкімдігі, жобалаушы | 2011 жылғы наурыз |
| 13. | Құрылыс және тұрғын үй-коммуналдық шаруашылық істері агенттігінің екінші кезектің жұмыс жобасын бекітуі (жиынтық қорытынды) | Екінші кезектің жұмыс жобасын бекіту туралы ҚТКШІА бұйрығы | ҚТКШІА, «Назарбаев Университеті» АҚ (келісім бойынша), жобалаушы | 2011 жылғы сәуір |
| 14. | Белгіленген тәртіппен құрылыстың мердігерін белгілеу | Конкурстық комиссиясының қорытындысы, келісімшарт/шарт жасау | «Назарбаев Университеті» АҚ (келісім бойынша) | 2011 жылғы сәуір |
| 15. | Құрылыс жұмыстарының басталуын қамтамасыз ету | ПМК-ге ақпарат | «Назарбаев Университеті» АҚ (келісім бойынша), мердігер, жобалаушы | 2011 жылғы сәуір |

**Ескертпе: аббревиатуралардың толық жазылуы:**

ПМК - Қазақстан Республикасы Премьер-Министрінің Кеңсесі

Қаржымині - Қазақстан Республикасы Қаржы министрлігі

БҒМ - Қазақстан Республикам. Білім және ғылым министрлігі

ҚТКШІА - Қазақстан Республикасы Құрылыс және тұрғын үй-коммуналдық шаруашылық істері агенттігі

«НУ» АҚ - «Назарбаев Университеті» акционерлік қоғамы

«Astana Knowledge city» АҚ - «Аstana Knowledge city» акционерлік қоғамы

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК